de Răzvan Luțac

Libertatea a publicat azi documentele care au înlesnit galopul pestei porcine. Și revine cu salariile imense ale angajaților Sanepidului veterinar.

Indemnizațiile și salariile din Autoritatea Națională Sanitară Veterinară și pentru Siguranța Alimentelor sunt afișate la un avizier aflat la sediul din Piața Presei Libere. Sunt uriașe pentru sectorul bugetar, unii dintre angajați încasând sume lunare de 10 ori mai mari decât un profesor grad II!

Urmărește cel mai nou VIDEO Știri VIDEO Patru răniți, după un atac cu cuțitul în Paris, lângă fostul sediu al revistei Charlie Hebdo. Suspecții, vânați de polițiști pe străzile orașului

Directorul, peste Geronimo

19.203 lei, peste 4.100 euro, e cel mai mare salariu, câștigat de unul dintre directorii generali. Acesta primește mai multe sporuri, dintre care cel pentru condițiile de muncă se apropie de 1.000 de euro!

Geronimo Brănescu, șeful ANSVSA, considerat secretar de stat, câștigă și el o sumă importantă. 15.200 lei, circa 3.300 de euro.

Atenție! Singurii care câștigă sub 1.000 de euro din tabelul aferent lunii martie sunt cei trei șoferi ai autorității, care sunt plătiți cu puțin peste 500 de euro.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

65 de persoane apar pe ștatul de plată al ANSVSA, afișat la avizierul din sediul Autorității

Salariu imens pentru omul lui Geronimo

Un alt director general care primește peste 3.000 de euro este Velizar Barbuli, numit director general la sănătatea și bunăstarea animalelor. Practic, gestionarul situației pestei porcine africane!

Velizar Barbuli este fostul director adjunct al ANSVSA Ialomița, județul natal al lui Geronimo Brănescu. Despre care se spune că a format o gașcă „de Ialomița”, extrem de puternică și bogată, din care face parte și Barbuli.

Acesta e originar din comuna Traian, Ialomița, la doar 40 de kilometri de Luciu, satul ialomițean în care Libertatea a asistat la sacrificarea tuturor porcilor din ogrăzile oamenilor, porci afectați de pesta porcină africană.

47 din cei 65 de angajați ANSVSA câștigă mai mult de 2.000 de euro pe lună

Azi, Libertatea a prezentat situația incredibilă a stopării inspecțiilor veterinare realizate în anii trecuți în primăvară și înlocuite, acum, cu o analiză de birou.

Astfel, prin semnătura directorului ANSVSA, Geronimo Brănescu, s-au economisit circa 6 milioane de euro, însă s-au pierdut aproximativ un miliard!

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

Evenimentul zilei a publicat salariul șefului ANSVA, dar și un scurt istoric al acestuia.

CITIȚI ȘI:

Geniul Guvernului Dăncilă: în plină amenințare a pestei, a ordonat eliminarea inspecției veterinare din primăvară, economisind 6 milioane de euro și pierzând aproape un miliard!

Acuzaţii grave la adresa Guvernului Dăncilă! Investitorul român căruia i-au fost ucişi 48.030 de porci spune că i s-a zis că vine pesta africană cu un an întârziere de la primul focar!

Libertatea publică documentul prin care România a fost informată, încă de acum un an şi jumătate, că nu previne pesta porcină

REPORTAJ/ Ţara plânge, Guvernul minte, porcii mor! România abator (VIDEO)

DOCUMENTE DIN INTERIOR: Guvernul ascunde proporţiile pestei porcine, harta Comisiei Europene cu evoluţia focarelor înroşeşte tot mai mult din ţară!

PARTENERI - GSP.RO Anul trecut divorța cu scandal de cea de a doua soție. Acum, Marian Drăgulescu nu se mai ferește și se afișează alături de noua iubita. Cum arată

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop Urania | Previziuni astrologice pentru perioada 26 septembrie – 2 octombrie 2020. Luna Plină în Berbec | VIDEO URANISSIMA